Source: http://monitorulneamt.ro/csm-ceahlaul-egali-cu-o-colega-de-serie/
Timestamp: 2019-02-16 21:17:41+00:00

Document:
CSM Ceahlăul, egali cu o colegă de serie | Monitorul de Neamț și Roman
sâmbătă, 16 februarie 2019 - 11:39:33
Acasă Sport Fotbal CSM Ceahlăul, egali cu o colegă de serie
CSM Ceahlăul, egali cu o colegă de serie
■ după două victorii şi două înfrîngeri în pregătiri, pentru jucătorii de la CSM Ceahlăul a venit şi prima remiză ■ galben-negrii au terminat la egalitate 1-1 (0-0), amicalul disputat la Roman cu FC Botoşani II ■ în săptămîna care urmează, pietrenii vor susţine alte două jocuri de verificare cu colege de serie din Liga 3 ■
CSM Ceahlăul Piatra Neamţ a pus capăt poate celei mai dificile perioade din pauza de iarnă, odată cu terminarea săptămînii trecute de muncă. Galben-negrii au avut parte de un program de pregătire foarte greu care a debutat luni şi marţi cu cîte două şedinţe de pregătire pe zi. La fel a fost joi şi vineri, iar miercuri şi sîmbătă au susţinut jocuri amicale cu Aerostar Bacău şi FC Botoşani II. Sîmbătă, 9 februarie, pietrenii un jucat un meci amical în compania colegei de serie, FC Botoşani II. Partida s-a disputat la Roman, pe stadionul Constantinescu Nehoi, acolo unde botoşănenii au fost în cantonament în ultimele zece zile. Dacă „satelitul“ echipei de Liga 1 a utilizat şi cinci jucători care se antrenează frecvent cu prima echipă, profesorul Gabriel Rădulescu a decis să înceapă meciul cu o formulă a cărei medie de vîrstă a fost foarte scăzută. La mijlocul terenului, lupta a fost de multe ori cîştigată de pietreni, pentru ca şi posesia să producă ocazii la poarta adversarilor. Prima şansă de gol a aparţinut nemţenilor, Matei (13) şutînd puţin peste poartă de la distanţă. Portarul Teo Cîmpianu a ieşit apoi la rampă. Botoşănenii au obţinut un penalty, numai că vîrful Chică-Roşă a tras în dreapta lui Cîmpianu, acolo unde s-a întins eficient şi acesta din urmă. Ţapu (19), A.Rusu (23) şi Pîntea (30) au semănat pericol la poarta adversă, dar scorul nu s-a modificat. Scorul a fost deschis imediat după pauză. La un contraatac, mingea a fost trimisă din stînga în gura porţii nemţenilor, iar în urma unui carambol, Chică-Roşă (47) a trimis în plasă. Jucătorii galben-negrii nu au acceptat rezultatul şi au căutat golul egalizator. Copoţ-Barb (59) a nimerit bara din lovitură liberă, după care (66) a tras puţin peste poartă. Iar după ce pietrenii nu au profitat de degajarea greşită a portarului de la Botoşani, egalarea a venit în minutul 75. Antim a recuperat în careul advers, a tras în portar, mingea a rămas în suprafaţa de pedeapsă a botoşănenilor şi Cosmin Rotaru a marcat, mingea şutata de căpitanul celor de la Ceahlăul lovind bara transversală şi cazînd după linie. În ceea ce priveşte jocul de la mijlocul săptămînii, cel pierdut cu 1-2 în faţa formaţiei Aerostar Bacău, trebuie menţionat că a avut un grad de dificultate ridicat. Aflaţi în plină perioadă de acumulări fizice, pietrenii au dat o replică serioasă unui adversar care mai are puţin şi reia parcursul în Liga 2. Galbe3n-negrii au deschis scorul în minutul 16 prin Dumbrăvean, iar oaspeţii au întors pînă la pauză prin Carabela (27) şi Pop (35). Pietrenii au dat de furcă unei grupări ce vrea să rămînă în B, motiv pentru care a realizat o serie de transferuri interesante fiind de amintit aici foştii nemţeni Tăbăcariu şi Drugă, care i se alătura lui Alex Ichim. Chiar şi aşa, elevii lui Gabriel Rădulescu au ajuns la poarta lui Udeanu, au avut ocazii importante inclusiv pe final de joc, dînd astfel emoţii unei formaţii cu potenţial, aşa cum îşi doreşte antrenorul Florin Bratu. Şi totul pe fondul unui joc de pase bun la mijlocul terenului, dar şi al oboselii acumulate în zilele anterioare, care a mai redus din prospeţime. După pauză, liniile au fost schimbate de cei doi antrenori, iar a pietrenilor a devenit şi mai tînără. Au intrat mai mulţi jucatori de la categoriile de Juniori A şi B, speranţe pentru a deveni soluţii în viitorul apropiat. Important este că toţi cei care au intrat în joc în cele două partide au arătat atitudine bună şi implicare 100%. Acumulările din punct de vedere fizic vor continua în perioada următoare, aşa cum şi jocurile de verificare sînt deja stabilite. În această săptămînă, CSM Ceahlăul va mai juca două meciuri amicale: miercuri, 13 februarie, va fi duelul cu Foresta Suceava, iar sîmbătă, 16 februarie, este programat jocul cu CSM Bucovina Rădăuţi, ambele jocuri la Piatra Neamţ, de la ora 12.00.
Articolul precedentNeamţ: 60 de morţi pe şoselele judeţului
Articolul următorKlaus Werner Iohannis crede că ţopăind pe Constituţie, creează astfel o Nouă Clasă Politică

References: CSM 

CSM 
 CSM 

CSM 
 CSM 
 CSM